Per Sigurd Sørensen

Per Sigurd Sørensen (født 1957) er en norsk universitetsadministrator og politiker (H).

Han var medlem av Kristiansand bystyre fra 1999 til 2011 og Kristiansands ordfører fra 2007 til 2011. Han frabad seg renominasjon som ordfører for å kunne gå tilbake til næringslivet.

I 2011 ble han ansatt som fakultetsdirektør ved Universitetet i Agder.

Sørensen er utdannet siviløkonom fra NHH og arbeidet mange år i Sørlandsbanken, Bergen Bank og Nordea i Kristiansand. Han har også vært finans- og økonomisjef i Westamarin, Mosvold Shipping og Kristiansand Jernstøperi.

Referanser 

Ordførere i Kristiansand
Høyre-ordførere i Vest-Agder